“หุ้นเอเชีย” เปิดลบ! วิตก “เงินเฟ้อ” ญี่ปุ่น พุ่งนิวไฮรอบ 40 ปี
"ตลาดหุ้นเอเชีย" เปิดลบ หลังเงินเฟ้อญี่ปุ่นในเดือนพ.ย. พุ่ง 3.7% เมื่อเทียบเป็นรายปี ซึ่งเป็นการเพิ่มขึ้นเร็วที่สุดในรอบกว่า 40 ปีนับตั้งแต่เดือนธ.ค. 2524
"ตลาดหุ้นเอเชีย" เปิดลบ หลังเงินเฟ้อญี่ปุ่นในเดือนพ.ย. พุ่ง 3.7% เมื่อเทียบเป็นรายปี ซึ่งเป็นการเพิ่มขึ้นเร็วที่สุดในรอบกว่า 40 ปีนับตั้งแต่เดือนธ.ค. 2524
23 ธ.ค. 2565

ผู้สื่อข่าวรายงานว่า ตลาดหุ้นเอเชียเปิดลบในวันนี้ โดยเคลื่อนไหวตามตลาดหุ้นสหรัฐ ขณะที่นักลงทุนจับตาข้อมูลเศรษฐกิจในเอเชีย ส่วนดัชนีราคาผู้บริโภค (CPI) พื้นฐานของญี่ปุ่นอยู่ที่ 3.7% ในเดือนพ.ย. เมื่อเทียบเป็นรายปี ซึ่งเป็นการเพิ่มขึ้นเร็วที่สุดในรอบกว่า 40 ปีนับตั้งแต่เดือนธ.ค. 2524
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 26,207.77 จุด ลดลง 300.1 จุด หรือ -1.13%, ดัชนี HSI ตลาดหุ้นฮ่องกงเปิดวันนี้ที่  19,382.23 จุด ลดลง 296.99 จุด หรือ -1.51% และดัชนี SSE Composite ตลาดหุ้นจีนเปิดวันนี้ที่ 3,038.84 จุด ลดลง 15.59 จุด หรือ -0.51%
ขณะที่สิงคโปร์และมาเลเซียมีกำหนดเปิดเผยข้อมูลเงินเฟ้อเดือนพ.ย.ในวันนี้เช่นเดียวกัน
ส่วนตลาดหุ้นสหรัฐปรับตัวลดลงในวันพฤหัสบดี (22 ธ.ค.65) เนื่องจากเกิดแรงเทขายในช่วงสิ้นปีอีกระลอก หลังฟื้นตัวช่วงสั้น ๆ ในสัปดาห์นี้ ซึ่งทำลายความหวังว่า ตลาดหุ้นสหรัฐจะพุ่งขึ้นในช่วงเทศกาลคริสต์มาส